I Junior-VM i alpint 2008 ble Nordbotten nummer fem i kombinasjonen og nummer seks i slalåm. Han ble norsk mester i slalåm i 2010 i Narvik. Han debuterte i verdenscupen i slalåmrennet i Beaver Creek 8. desember 2011 der han kjørte ut i første omgang. I 2014 ble han landslagskjører. Han deltok i slalåm i VM i alpint 2015 i Beaver Creek der han kjørte ut i første omgang. Nordbotten fikk sin første topp ti-plassering i verdenscupen da han ble nummer seks i slalåm i Hahnenkammrennene i Kitzbühel 24. januar 2016.